Alex Björn er varaþingmaður FramsóknarflokksinsAlþingi Helgi Hrafn Gunnarsson , þingmaður Pírata , fór mikinn í ræðu sinni undir dagskrárliðnum Störf þingsins við upphaf þingfundar í dag . Helgi gerði störf mannanafnanefndar að umfjöllunarefni sínu og var það frétt Morgunblaðsins um unga stúlku sem fær ekki að heita Alex sem veitti honum innblástur . Alex Emma má ekki heita Alex vegna þess að nefndin samþykkir eiginnafnið Alex ekki sem kvenmannsnafn . Foreldrar stúlkunnar ætla að leita réttar síns hjá dómstólum . „ Þetta er úrskurður mannanafnandnefndar , þeirrar umdeildu nefndar sem er réttilega umdeild enda fráleitt fyrirbæri , “ sagði Helgi Hrafn Helgi Hrafn sagði lög um mannanöfn vera óskapnað sem hefði aldrei átt að festa í lög til að byrja með . „ Hvernig gerðist það að Íslendingum datt til hugar að spyrja yfirvöld hvort þeir megi heita eitthvað eins og Alex ef þeir eru af „ röngu kyni ? “ Hvernig datt okkur þetta í hug ? “ Alex næstur í pontuSagði Helgi Hrafn að fólk rökstyðji oft tilveru nefndarinnar með því að vísa í réttindi barna en benti Helgi þá á barnaverndarnefnd og barnaverndarlög . „ Lög um mannanöfn voru ekki sett til að vernda börn heldur til að vernda hefðir . “ „ Þá vill svo til að til máls tekur Alex Björn Bulow Stefánsson , “ sagði Steingrímur J. Sigfússon , forseti Alþingis að lokinni ræðu Helga Hrafns . Alex Björn er varaþingmaður Framsóknarflokksins sem tók í dag sæti fyrir Lilju Alfreðsdóttur menntamálaráðherra . Hélt Alex jómfrúarræðu sína eftir nokkur hlátrasköll í þingsal þegar hann var kynntur til leiks af forseta Alþingis .